ประกาศกระทรวงการคลังเรื่อง ลักษณะ สีและขนาดธนบัตรที่ระลึกชนิดราคา ๖๐ บาทที่จะนำออกใช้[๑] พระบาทสมเด็จพระปรมินทรมหาภูมิพลอดุลยเดชทรงครองสิริราชสมบัติครบ ๖๐ ปี ในวันที่ ๙ มิถุนายน พุทธศักราช ๒๕๔๙ ด้วยพระวิริยอุตสาหะและทรงมั่นในทศพิธราชธรรมยังผลให้ราษฎรอยู่เย็นเป็นสุขธนาคารแห่งประเทศไทยเห็นเป็นการสมควรนำธนบัตรที่ระลึก ชนิดราคา ๖๐ บาท เนื่องในโอกาสการจัดงานฉลองสิริราชสมบัติครบ๖๐ ปี พุทธศักราช ๒๕๔๙ ออกใช้เพื่อเฉลิมพระเกียรติ อาศัยอำนาจตามความในมาตรา ๑๔ วรรค๒ แห่งพระราชบัญญัติเงินตรา พ.ศ. ๒๕๐๑ รัฐมนตรีว่าการกระทรวงการคลัง จึงประกาศลักษณะสี และขนาดของธนบัตรที่ระลึก ชนิดราคา ๖๐ บาท ดังต่อไปนี้๑.ลักษณะและสีก.ด้านหน้าตอนกลางเบื้องซ้ายมีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบัน ประทับเหนือพระที่นั่งพุดตานกาญจนสิงหาสน์ณ พระแท่นนพปฎลมหาเศวตฉัตรณ พระที่นั่งอมรินทรวินิจฉัย และทอดเครื่องราชูปโภคบรมราชอิสริยยศพิมพ์ด้วยสีน้ำตาลแดง เบื้องหลังเป็นลายไทย พิมพ์ด้วยสีน้ำตาลแดงบนลายพื้นสีเหลืองเข้มสีส้ม และสีส้มอ่อน ด้านขวาของพระบรมฉายาสาทิสลักษณ์ตอนบนมีหมวดอักษรและเลขหมายไทยสีแดงส่วนด้านซ้ายของพระบรมฉายาสาทิสลักษณ์ตอนล่างมีตัวเลขไทย ๖๐ ขนาดใหญ่ พิมพ์ด้วยสีน้ำตาลแดง ใต้ตัวเลขไทย ๖๐ขนาดใหญ่ มีแถวตัวเลขอารบิก 60 ขนาดเล็ก พิมพ์ด้วยสีน้ำตาลแดงเรียงต่อเนื่องจรดใต้ตัวเลขอารบิก60 ที่เบื้องขวามุมล่าง บริเวณขอบธนบัตรด้านบนและด้านล่าง มีแถวตัวเลขอารบิก60 ขนาดเล็ก พิมพ์ด้วยสีส้มและสีส้มอ่อนบนลายพื้นสีเหลืองและสีเหลืองเข้มตอนกลางเบื้องขวามีดวงฟอยล์สีเงินรูปดอกบัวบานผนึกไว้ ภายในมีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันตัวเลขไทย ๖๐ และตัวเลขอารบิก 60 พื้นหลังส่วนที่รองรับมีตัวอักษรไทยคำว่าทรงพระเจริญ ขนาดเล็ก บริเวณขอบโดยรอบดวงฟอยล์มีแถวตัวเลขอารบิก 60 ขนาดเล็ก ถัดลงมามีคำว่า รัฐบาลไทย หกสิบบาท และ ธนบัตร เป็นเงินที่ชำระหนี้ได้ตามกฎหมาย ทั้งหมดพิมพ์ด้วยสีน้ำตาลแดงถัดลงมามีลายมือชื่อของรัฐมนตรีว่าการกระทรวงการคลังและผู้ว่าการธนาคารแห่งประเทศไทยพิมพ์ด้วยสีน้ำตาลแดงอยู่เหนือ คำว่า รัฐมนตรีว่าการกระทรวงการคลังและ ผู้ว่าการธนาคารแห่งประเทศไทย ซึ่งพิมพ์ด้วยสีน้ำตาลแดง องค์ประกอบทั้งหมดนี้พิมพ์บนลายไทยและลายพื้นสีเหลืองและสีส้มอ่อนเบื้องขวามุมบนมีตราสัญลักษณ์งานฉลองสิริราชสมบัติครบ ๖๐ ปี พิมพ์ด้วยสีส้มอมเหลืองบนลายพื้นสีเหลืองและสีส้มอ่อนถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันอยู่ในเนื้อกระดาษใต้ลายน้ำมีหมวดอักษรโรมันและเลขหมายอารบิกสีแดง มุมล่างมีตัวเลขอารบิก 60 พิมพ์ด้วยหมึกพิมพ์พิเศษสีเขียวบนลายพื้นสีเหลืองและสีส้มอ่อนเบื้องซ้ายมุมบนมีรูปพระครุฑพ่าห์สีส้มอมเหลือง ถัดลงมามีลายไทยอยู่ในกรอบรูปสี่เหลี่ยมผืนผ้าสีส้มอมเหลืองภายในมีตัวเลขอารบิก 60ซ่อนไว้ ซึ่งมองเห็นได้เมื่อถือธนบัตรตามแนวตั้ง โดยให้กรอบรูปสี่เหลี่ยมผืนผ้าสีส้มอมเหลืองอยู่ด้านบนเอียงธนบัตรเข้าหาแสงสว่างและมองผ่านจากมุมล่างด้านซ้ายเข้าหากรอบรูปสี่เหลี่ยมผืนผ้าสีส้มอมเหลืองบริเวณใต้รูปพระครุฑพ่าห์มุมล่างมีลายประดิษฐ์สีเหลืองและสีขาว ภายในมีบางส่วนของตัวเลขอารบิก 60 พิมพ์ด้วยสีส้มและส่วนที่เหลือพิมพ์บนด้านหลังในตำแหน่งที่ต่อเนื่องกัน เมื่อยกธนบัตรด้านหน้าขึ้นส่องกับแสงสว่างจะมองเห็นเป็นตัวเลขอารบิก 60 ที่สมบูรณ์ข.ด้านหลังตอนกลางเบื้องขวามีพระบรมฉายาสาทิสลักษณ์พระบาทสมเด็จพระเจ้าอยู่หัว รัชกาลปัจจุบัน ขณะทรงประกอบพระราชกรณียกิจพิมพ์ด้วยสีน้ำตาลแดงบนลายพื้นสีส้มอ่อน ขอบธนบัตรด้านบนและด้านล่างเป็นลายพื้นสีน้ำตาลสีส้มอ่อน และสีเหลืองตอนกลางเบื้องซ้ายมีภาพเขื่อนคลองท่าด่าน จังหวัดนครนายก พิมพ์ด้วยสีเขียว และสีเขียวเข้ม ถัดลงมามีภาพพระราชกรณียกิจในการเสด็จพระราชดำเนินเยี่ยมราษฎรพิมพ์ด้วยสีน้ำตาลแดงใต้ภาพพระราชกรณียกิจมีข้อความว่า ที่ระลึกเนื่องในโอกาสการจัดงานฉลองสิริราชสมบัติครบ๖๐ ปี พุทธศักราช ๒๕๔๙ พิมพ์ด้วยสีส้มบนลายไทยสีน้ำตาล สีเหลืองและสีส้มอ่อนเบื้องซ้ายมุมบนมีตัวเลขอารบิก 60พิมพ์ด้วยสีน้ำตาลบนลายประดิษฐ์และลายไทยสีน้ำตาล สีแดงอมส้ม สีเหลืองและสีส้ม ถัดมาทางขวามีแถวตัวเลขไทย ๖๐ และข้อความว่า ที่ระลึกเนื่องในโอกาสการจัดงานฉลองสิริราชสมบัติครบ๖๐ ปี ขนาดเล็ก พิมพ์ด้วยสีน้ำตาลและสีส้มอ่อนเรียงต่อเนื่องจรดรูปพระครุฑพ่าห์ที่เบื้องขวามุมบนใต้ตัวเลขอารบิก 60 มีลายน้ำ พระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันอยู่ในเนื้อกระดาษสีเหลืองอ่อนเบื้องขวามุมบนมีรูปพระครุฑพ่าห์สีน้ำตาล ถัดลงมาเป็นภาพนาข้าวและชาวนา พิมพ์ด้วยสีน้ำตาลแดง สีเขียวและสีเขียวเข้ม ด้านขวาประกอบด้วยลายไทยสีแดงอมส้มใต้ภาพนาข้าวและชาวนามีลายไทยประดิษฐ์รูปรวงข้าวสีน้ำตาลแดงถัดลงมามีตัวเลขไทย ๖๐พิมพ์ด้วยสีน้ำตาลแดงบนลายประจำยามหน้ากระดานสีน้ำตาลแดง ถัดมาทางขวาเป็นลายประดิษฐ์สีน้ำตาลและสีขาวภายในมีบางส่วนของตัวเลขอารบิก 60 พิมพ์ด้วยสีแดงอมส้มค.ลักษณะพิเศษเนื้อกระดาษสีเหลืองอ่อนมีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบัน มองเห็นได้ชัดเจนทั้งสองด้านเมื่อยกธนบัตรขึ้นส่องดูกับแสงสว่างในเนื้อกระดาษโรยเส้นใยเรืองแสงซึ่งมองไม่เห็นด้วยแสงธรรมชาติ แต่จะเห็นเรืองแสงเป็นสีน้ำเงิน สีแดง และสีเหลืองภายใต้รังสีเหนือม่วงในเนื้อกระดาษฝังเส้นใยสีโลหะ(เทา) ซ่อนไว้ตามด้านกว้างของธนบัตร ภายในเส้นใยสีโลหะ (เทา) มีตัวอักษรไทยคำว่า ทรงพระเจริญ ขนาดเล็ก สามารถอ่านได้ทั้งสองด้านเมื่อยกธนบัตรขึ้นส่องดูกับแสงสว่าง และจะเห็นเส้นใยสีโลหะ(เทา) เรืองแสงเป็นสีธงชาติไทย ภายใต้รังสีเหนือม่วงด้านหน้าธนบัตรมีดวงฟอยล์สีเงินรูปดอกบัวบานผนึกไว้ ภายในมีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันตัวเลขไทย ๖๐ และตัวเลขอารบิก 60 ซึ่งจะมองเห็นสลับกันเมื่อพลิกธนบัตรไปทางซ้ายและทางขวาพื้นหลังส่วนที่รองรับมีตัวอักษรไทย คำว่า ทรงพระเจริญ ขนาดเล็ก บริเวณขอบโดยรอบดวงฟอยล์มีแถวตัวเลขอารบิก 60 ขนาดเล็กองค์ประกอบทั้งหมดนี้จะเปลี่ยนสีสะท้อนแสงวาววับเมื่อพลิกธนบัตรไปมารูปพระครุฑพ่าห์บนด้านหน้าพิมพ์ด้วยระบบพิมพ์เส้นนูน อยู่ในตำแหน่งใกล้เคียงกับ รูปพระครุฑพ่าห์บนด้านหลังตัวเลขอารบิก60ในลายประดิษฐ์สีเหลือง สีขาว และสีน้ำตาล ซึ่งพิมพ์แยกบางส่วนไว้ บนด้านหน้าและบางส่วนไว้บนด้านหลังในตำแหน่งที่ต่อเนื่องกันเมื่อยกธนบัตรด้านหน้าขึ้นส่องดูกับแสงสว่างจะมองเห็นเป็นตัวเลขอารบิก 60ที่สมบูรณ์ตัวเลขอารบิก60ที่ด้านหน้าเบื้องขวามุมล่าง พิมพ์ด้วยหมึกพิมพ์พิเศษสีเขียวเมื่อพลิกขอบล่างธนบัตรขึ้นจะเห็นเป็นสีม่วงแดงลายพื้นสีส้มอ่อนบริเวณตอนกลางบนด้านหลังพิมพ์ด้วยหมึกพิมพ์พิเศษ ซึ่งจะเปลี่ยนเป็นสีเหลืองเรืองแสงภายใต้รังสีเหนือม่วงหมวดอักษรและเลขหมายไทยกับหมวดอักษรโรมันและเลขหมายอารบิกพิมพ์ด้วยหมึกพิมพ์พิเศษสีแดง ซึ่งจะเปลี่ยนเป็นสีน้ำเงินเรืองแสงภายใต้รังสีเหนือม่วงบริเวณใต้ตราสัญลักษณ์งานฉลองสิริราชสมบัติครบ๖๐ ปี พิมพ์ด้วยหมึกพิมพ์พิเศษ ซึ่งมองไม่เห็นในแสงธรรมชาติ แต่จะปรากฏอักษรพระปรมาภิไธยภ.ป.ร. เป็นสีส้มเรืองแสงภายใต้รังสีเหนือม่วง๒.ขนาดธนบัตรกว้าง๘๑ มิลลิเมตร ยาว ๑๖๒ มิลลิเมตรประกาศ ณวันที่ ๒๔ เมษายน พ.ศ. ๒๕๔๙ทะนง พิทยะรัฐมนตรีว่าการกระทรวงการคลังนันทนา/ผู้จัดทำ๔พฤษภาคม ๒๕๔๙ปิยะธิดา/ปรับปรุง๘ สิงหาคม ๒๕๖๑[๑]ราชกิจจานุเบกษา เล่ม ๑๒๓/ตอนพิเศษ ๕๗ ง/หน้า ๑/๑ พฤษภาคม ๒๕๔๙